Kuna Twitteris on toimunud viimasel ajal päris palju muutusi, siis paljud inimesed otsivad alternatiive. Ühe alternatiivina mainitakse tihti Mastodoni ning otsustasingi nüüd oma kogemuse põhjal panna kirja soovitused inimestele, kes plaanivad kolima hakta.
#000001
Kui sind ei ole Musk veel lõplikult välja vihastanud ning sa ei plaani kohe Twitteri kontot kustada, siis soovitan alguses toimetada kahes kohas korraga... On olemas väga lahe rakendus mis lükkab su Twitteri säutsud Mastodoni ja Mastodoni postitused Twitterisse. Saad ise seadistada, et millist sisu tahad niimoodi kahe keskkonna vahel risttolmelda.
#000008
Nii tekib ka su Mastodon kontole sisu ning võibolla leiad ka uusi jälgijaid. Kui soovid teada, kuidas see plugin töötab, siis vaata mu Twitteri kontot @DianaiD – pole juba mitu päeva Twitteris midagi postitanud, vaid kõik on läinud läbi Moa plugina Mastodonist.
#000009
Aga siin on üks konks... Olles nüüd proovinud läbi päris palju erinevaid rakendusi, siis tundub, et ükski neist ei lase postituse keelt valida. Kui postitad ühes keeles, siis see pole probleem, aga kui sulle meeldib mitmes keeles postitada siis soovitan veebilehitsejas rakendust kasutada, sest siis saavad su jälgijad valida, mis keelseid postitusi nad soovivad sinult jälgida...
#000014